Jacob Anderson Sertai Siri 13 Doctor Who
Bintang Game of Thrones Jacob Anderson akan membuat penampilan sulung dalam siri Doctor Who pada akhir tahun ini, dengan memainkan watak Vinder. Sebagai watak berulang sepanjang siri ini, peranan baru Jacob akan menyaksikan dia bergabung dengan Doctor (Jodie Whittaker), Yaz (Mandip Gill) dan Dan Lewis (John Bishop) sebagai Doctor yang menghadapi penggembaraan terbesarnya dalam usaha memerangi kejahatan dari ruang dan masa.  Dikenali ramai peminat sebagai Gray Worm dalam Game of Thrones, Jacob adalah bintang panggung dan layar dan telah muncul dalam banyak siri televisyen termasuk Episodes, Broadchurch dan Skins. Jacob juga merupakan artis muzik yang berjaya dengan menggunkan nama Raleigh Ritchie. Peranan Jacob diumumkan semasa sesi panel Doctor Who di San Diego Comic Con baru-baru ini. Anda boleh lihat sesi Doctor Who di San Diego Comic Con dibawah. 